arnastofnun/IGC-2024 huggingface dataset:
S-137/2017

Mál þetta, sem dómtekið var þriðjudaginn 12. september sl., er höfðað með ákæru Lögreglustjórans á Norðurlandi eystra, útgefinni 21. júlí 2017, á hendur X;

„fyrir umferðarlagabrot, með því að hafa, aðfararnótt laugardagsins 1. júlí 2017, ekið bifreiðinni [...], undir áhrifum ávana- og fíkniefna (í blóðsýni mældist amfetamín 130 ng/ml), vestur Gránugötu á Siglufirði, þar sem lögregla stöðvaði akstur hans vestan við Ráðhúsið.

Telst brot þetta varða við 1. mgr., sbr. 2. mgr. 45. gr. a, sbr. 1. mgr. 100. gr. umferðarlaga nr. 50/1987, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er gerð sú krafa að ákærði sæti sviptingu ökuréttar samkvæmt 101. og 102. gr. nefndrar umferðarlaga.“

I.

Fyrirkall í máli þessu var gefið út 17. ágúst sl. og var það birt fyrir ákærða 28. sama mánaðar. Við þingfestingu málsins sótti ákærði ekki þing og var málið þá dómtekið að kröfu fulltrúa ákæruvaldsins, með vísan til 1. mgr. 161. gr. laga nr. 88/2008.

Þykir mega jafna framangreindri útivist ákærða til játningar hans með vísan til ofangreindrar lagagreinar, enda fer sú niðurstaða ekki í bága við gögn málsins. Telst brot ákærða því nægilega sannað og er það réttilega heimfært til lagaákvæða í ákæru.

II.

Samkvæmt vottorði sakarskrá ríkisins á ákærði brotaferil að baki, en þann 1. júní 2011 gekkst hann undir sektargerðir Lögreglustjórans á höfuðborgarsvæðinu vegna aksturs undir áhrifum fíkniefna og var hann þá einnig sviptur ökurétti tímabundið. Þá gekkst ákærði undir sektargerð Sýslumannsins á Akureyri þann 30. júní 2014 vegna aksturs undir áhrifum fíkniefna og var hann þá jafnframt sviptur ökurétti í 24 mánuði frá sama tíma. Auk þess hefur ákærði með sektargerðum Lögreglustjórans á höfuðborgarsvæðinu verið gert að greiða sektir vegna annarra umferðarlagabrota, en einnig vegna brot á ávana- og fíkniefnalöggjöfinni, síðast 22. mars 2016.

Ákærði hefur í máli því sem hér er til umfjöllunar gerst sekur um fíkniefnaakstur, líkt og vísað er til í ákæru, með því að hafa ekið ökutæki undir áhrifum fíkniefna þann 1. júlí 2017. Ber að ákvarða refsingu hans með hliðsjón af lýstum sakarferli og þykir hún hæfilega ákveðin 30 daga fangelsi.

Með vísan til 101. gr. og 102. gr. umferðarlaga og lýsts sakaferils ber að svipta ákærða ökurétti ævilangt.

Í ljósi málsúrslita ber að dæma ákærða til að greiða sakarkostnað að fjárhæð 91.648 krónur, sbr. málskostnaðaryfirlit lögreglustjóra.

Málið flutti af hálfu ákæruvalds A-kvk-nf B-kvk-nf B-kvk-nf fulltrúi.

Ó-kk-nf Ó-kk-nf héraðsdómari kveður upp dóm þennan.

D Ó M S O R Ð:

Ákærði, X, sæti fangelsi í 30 daga.

Ákærði er sviptur ökurétti ævilangt.

Ákærði greiði 91.648 krónur í sakarkostnað.
S-144/2017

Mál þetta, sem dómtekið var 12. september sl., er höfðað með ákæru lögreglustjórans á Norðurlandi eystra, útgefinni 28. júlí sl., á hendur X,

„fyrir umferðarlagabrot, með því að hafa, mánudaginn 4. júlí 2017, ekið bifreiðinni [...], undir áhrifum áfengis (alkóhólmagn í blóði reyndist 0,91‰) og sviptur ökurétti, suður þjóðveg 848, Mývatnssveitarveg, þar sem lögreglan stöðvaði akstur hans við verslun Samkaupa Strax í Reykjahlíð.

Telst þetta varða við 1. mgr., sbr. 3. mgr. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. og 102. gr. umferðalaga.“

I

Ákærði hefur fyrir dómi skýlaust játað þá háttsemi sem lýst er í ákæru. Játning áærða er í samræmi við rannsóknargögn lögreglu, þ. á m. skýrslu Rannsóknarstofu í lyfja- og eiturefnafræði, þar sem að lýst er niðurstöðu alkóhólrannsóknar á blóðsýni, sem tekið var úr ákærða.

Að ofangreindu virtu telst brot ákærða nægilega sannað og er það réttilega heimfært til lagaákvæða í ákæru. Verður dómur lagður á málið án frekari sönnunarfærslu með heimild í 1. mgr. 164. gr. laga nr. 88/2008 um meðferð sakamála.

II

Samkvæmt vottorði sakaskár ríkisins á ákærði brotaferil að baki, en hann var í júní mánuði 2007, dæmdur til að greiða sekt vegna ölvunaraksturs og var þá sviptur ökurétti tímabundið. Þá var hann þann 30. júní 2011 dæmdur til að greiða sekt vegna umferðarlagabrota, þ. á m. ölvunarakstur og var þá enn sviptur ökurétti tímabundið. Þá var ákærði í lok maí 2015 dæmdur í þrjátíu daga fangelsi og til að greiða sekt til ríkissjóðs vegna ölvunaraksturs og fyrir að aka ökutæki sviptur ökurétti, en jafnframt var hann sviptur ökurétti ævilangt. Samkvæmt vottorðinu lauk ákærði samfélagsþjónustu vegna þessa þann 9. mars 2017.

Í máli þessu hefur ákærði enn verið sakfelldur fyrir ölvunarakstur. Ber að ákvarða refsingu hans með hliðsjón af lýstum sakarferli og þykir hún hæfilega ákveðin sextíu daga fangelsi og 100.000 króna sekt til ríkissjóðs. Skal sjö daga fangelsi koma í stað sektarinnar verði hún eigi greidd innan fjögurra vikna frá birtingu dóms að telja.

Með vísan til 101. og 102. gr. umferðarlaga nr. 50/1987, ber að árétta ævilanga ökuréttasviptingu ákærða.

Að kröfu ákæruvalds og með vísan til 1. mgr. 218. gr. laga nr. 88/2008 ber að dæma ákærða til að greiða sakarkostnað, en samkvæmt yfirliti lögreglustjóra nemur hann 37.291 krónu.

Af hálfu ákæruvalds flutti málið A-kvk-nf B. B-kvk-nf fulltrúi.

Ó-kk-nf Ó-kk-nf héraðsdómari kveður upp dóminn.

D Ó M S O R Ð:

Ákærði, X, sæti fangelsi í sextíu daga.

Ákærði greiði 100.000 króna sekt til ríkissjóðs innan fjögurra vikna frá birtingu dómsins að telja, en sæti ella fangelsi í sjö daga.

Ævilöng ökuréttarsvipting ákærða er áréttuð.

Ákærði greiði 37.291 krónur í sakarkostnað.
S-149/2016

Mál þetta er höfðað með ákæru lögreglustjórans á Norðurlandi eystra, útgefinni 2. ágúst 2016, á hendur X,

„fyrir hótanir, með því að hafa þriðjudaginn [...] 2016, hringt í afgreiðslu [... banka hf.], úr símanúmerinu [...], og hótað að ráðast á eða drepa starfsmenn bankans og valdið með því ótta hjá [A], sem svaraði í símann, sem og öðrum starfsmönnum bankans, um líf sitt, heilbrigði og velferð sína. Hótanirnar sem komu fram í ofangreindu símtali voru eftirfarandi: „Næst þegar ég er á ferðinni fyrir sunnan að þá ætla ég að koma við hjá ykkur og það er bara verður svona hipsum happs hvort að ég ætla að koma og drepa einhvern eða meiða einhvern eða gera eitthvað annað af mér. Þannig að þið megið senda þetta til lögreglunnar eða eitthvað en þetta er ekki hótun ekki bein, ég er bara að segja ykkur hvað ætla að koma og gera.“ „Það er reyndar ekki þér að kenna en mér finnst þetta viðbjóður og þú mátt koma þessu áfram af því sjáðu til að miðað við það sé ég hef þurft að upplifa um ævina, að fara inn á Litla-Hraun fyrir að taka út tvo þrjá aðila eða fimm eða sex skilurðu. Skiptir mig engu máli ég á ekki konu og ekki börn þannig að ég er bara veistu ég er orðinn ógeðslega leiður á þessu. Þakka þér fyrir.“

Telst þetta varða við 233. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði sótti ekki þing í málinu þrátt fyrir birtingu fyrirkalls þar sem tekið var fram að slík fjarvera kynni að verða metin til jafns við játningu hans á sakargiftum og að málið yrði tekið til dóms við svo búið. Málið var dómtekið að kröfu ákæruvaldsins.

Gögn málsins veita ákærunni stoð. Telja verður að með háttsemi sinni hafi ákærði brotið gegn 233. gr. almennra hegningarlaga svo sem honum er gefið að sök í ákæru og hefur hann þannig unnið sér til refsingar. Fram kom í málinu að ákærði hefði síðar haft samband við starfsmenn ... banka hf. og beðið þá afsökunar á gjörð sinni. Verður horft til þess. Hinn ... var ákærði dæmdur til eins mánaðar fangelsis, skilorðsbundins til tveggja ára, fyrir brot gegn 106. gr. almennra hegningarlaga. Verður refsing hans nú ákveðin sem hegningarauki og verður skilorðsdómurinn tekinn upp og ákærða gerð refsing í einu lagi. Verður refsing ákærða ákveðin fangelsi í þrjá mánuði en rétt þykir að fresta fullnustu hennar og falli hún niður að liðnum tveimur árum haldi ákærði almennt skilorð 57. gr. almennra hegningarlaga. Af hálfu ákæruvaldsins fór E-kk-nf Þ-kk-nf fulltrúi lögreglustjóra með málið. Þ-kk-nf D-kk-nf héraðsdómari kveður upp dóm þennan.

D Ó M S O R Ð

Ákærði, X, sæti fangelsi í þrjá mánuði. Fullnustu refsingarinnar skal frestað og niður skal hún falla að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.
S-216/2016

Mál þetta er höfðað með ákæru lögreglustjórans á Norðurlandi eystra, útgefinni 7. október 2016, á hendur X, kt. 000000-0000, ..., Fjallabyggð, „fyrir skjalafals og tollalagabrot, með því að hafa í byrjun júní 2016 framvísað fölsuðum reikningi við tollmiðlara Íslandspósts ohf. við tollafgreiðslu póstsendingar og veitt rangar upplýsingar um verðmæti vöru, en reikninginn hafði ákærði afritað yfir í ritvinnsluforrit og breytt verðmæti vörunnar, Cobra Golf Fly-Z XL V1 golfsetts, sem hann hafði keypt úr USD 599 í USD 99 og þannig vísvitandi beitt blekkingum í því skyni að komast hjá því að greiða 23.182 kr. í almennan toll og virðisaukaskatt af sendingunni.

Teljast brot þessi varða við 1. mgr. 155. gr. almennra hegningarlaga nr. 19/1940 og 1. mgr. 172. gr. tollalaga nr. 88/2005.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ákærði sæti upptöku á Cobra Golf Fly-Z XL V1 golfsetti sem lagt var hald á skv. 1. mgr. 181. gr. tollalaga nr. 88/2005.“

Við þingfestingu málsins var ekki sókt þing af hálfu ákærða þrátt fyrir birtingu fyrirkalls þar sem tekið hafði verið fram að slík fjarvera hans kynni að verða metin til jafns við játningu hans á sakargiftum og að dómur kynni að verða lagður á málið við svo búið. Var málið dómtekið að kröfu ákæruvaldsins. Gögn málsins veita ákærunni stoð. Með vísan til framanritaðs er ákærði sannur að sök samkvæmt ákæru og hefur unnið sér til refsingar en háttsemi hans varðar við 2. sbr. 1. mgr. 155. gr. almennra hegningarlaga nr. 19/1940 og 1. mgr. 172. gr. tollalaga nr. 88/2005.

Samkvæmt sakavottorði hefur ákærða ekki áður verið gerð refsing. Verður ákærði dæmdur til eins mánaðar fangelsis en rétt þykir að fresta fullnustu refsingarinnar og falli hún niður að liðnum tveimur árum haldi ákærði almennt skilorð. Fallast ber á gerða upptökukröfu. Ekki leiddi sakarkostnað af málinu.

A-kvk-nf B-kvk-nf B-kvk-nf fulltrúi fór með málið af hálfu ákæruvaldsins. Þ-kk-nf D-kk-nf héraðsdómari kveður upp dóm þennan.

D Ó M S O R Ð

Ákærði, X, sæti fangelsi í einn mánuð. Fullnustu refsingarinnar skal frestað og niður skal hún falla að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Upptækt er gert Cobra Golf Fly-Z XL V1 golfsett, sem lagt var hald á við rannsókn málsins.
S-227/2017

Mál þetta, sem dómtekið var þann 5. desember sl. er höfðað með ákæru lögreglustjórans á Norðurlandi eystra, útgefinni 13. nóvember sl., á hendur X:

„fyrir umferðarlagabrot, með því að hafa, miðvikudaginn 20. september 2017, ekið bifreiðinni [...], undir áhrifum ávana- og fíkniefna (í blóðsýni mældist amfetamín 200 ng/ml og tetrahýdrókannabínól 4,4 ng/ml), suður Hvanneyrarbraut á Siglufirði og að gatnamótum við Þormóðsgötu, þar sem lögregla stöðvaði akstur hans.

Telst brot þetta varða við 1. mgr., sbr. 2. mgr. 45. gr. a, sbr. 1. mgr. 100. gr. umferðarlaga nr. 50/1987, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er gerð sú krafa að ákærði sæti sviptingu ökuréttar samkvæmt 101. og 102. gr. nefndra umferðarlaga.“

I.

Ákærði hefur hér fyrir dómi skýlaust játað þá háttsemi sem lýst er í ákæru. Játning ákærða er í samræmi við rannsóknargögn lögreglu, þar á meðal matsgerð rannsóknarstofu í lyfja- og eiturefnafræði.

Að ofangreindu virtu telst brot ákærða nægilega sannað og er það réttilega heimfært til lagaákvæða í ákæru.

Mál þetta var rekið samkvæmt málsmeðferðarreglum í 1. mgr. 164. gr. laga nr. 88/2008 um meðferð sakamála.

II.

Ákærði, sem er 35 ára, á að baki nokkurn sakaferil, sem áhrif hefur í máli þessu. Ákærði var þannig með dómi 4. desember 2012 dæmdur í eins mánaðar skilorðsbundið fangelsi til tveggja ára fyrir hegningarlagabrot, en einnig fyrir fíkniefnaakstur og var hann sviptur ökurétti í fjóra mánuði. Þá var ákærði þann 6. mars 2013 dæmdur fyrir hegningarlagabrot í fimm mánaða skilorðsbundið fangelsi til tveggja ára, en þá að teknu tilliti til hins fyrri skilorðsdóms. Með þessum dómi var ákærði einnig dæmdur fyrir brot á umferðarlögum, þar á meðal fyrir fíkniefnaakstur og var hann jafnframt sviptur ökurétti í þrjú ár.

Í máli þessu hefur ákærði enn verið sakfelldur fyrir umferðarlagabrot, það er fíkniefnaakstur. Ber að ákvarða refsingu ákærða með hliðsjón af lýstum sakaferli og þykir hún hæfilega ákveðin 30 daga fangelsi, sem ekki eru efni til að skilorðsbinda.

Með vísan til 101. og 102. gr. umferðarlaga ber að svipta ákærða ökurétti. Hann hefur ítrekað gerst sekur um fíkniefnaakstur og verður hann því sviptur ökurétti ævilangt frá birtingu dómsins að telja.

Að kröfu ákæruvalds og með vísan til 1. mgr. 218. gr. laga nr. 88/2008 um meðferð sakamála, ber að dæma ákærða til að greiða allan sakarkostnað, en samkvæmt yfirliti lögreglustjóra nemur kostnaður hans samtal 149.095 krónum. Að auki skal ákærði greiða málflutningsþóknun skipaðs verjanda síns, S-kvk-ef Y-kvk-ef Á-kvk-ef hdl., sem þykir hæfilega ákveðin 143.220 krónur að meðtöldum virðisaukaskatti, en einnig útlagðan ferðakostnað verjandans að fjárhæð 29.180 krónur.

Ó-kk-nf Ó-kk-nf héraðsdómari kveður upp dóm þennan.

D Ó M S O R Ð

Ákærði, X, sæti fangelsi í 30 daga.

Ákærði er sviptur ökurétti ævilangt frá birtingu dómsins að telja.

Ákærði greiði 321.495 krónur í sakarkostnað, þar með talin málsvarnarlaun skipaðs verjanda síns, S-kvk-ef Y-kvk-ef Á-kvk-ef hdl., 143.220 krónur og ferðakostnað verjandans að fjárhæð 29.180 krónur.
S-250/2016

Mál þetta, sem dómtekið var 31. janúar 2017, höfðaði lögreglustjórinn á Norðurlandi eystra upphaflega með tveim ákærum, á hendur X og Z

Ákæra, útgefin 11. janúar 2017, sbr. mál nr. S-27/2017:

„fyrir þjófnað, með því að hafa aðfararnótt laugardagsins 1. október 2016 í sameiningu farið í fatasöfnunarkassa hjá Hertex (fata- og nytjamarkaðar á vegum Hjálpræðishersins) við Hrísalund 1 B á Akureyri og stolið þaðan miklu magni af ýmiskonar fatnaði, en trúfélagið fær fatnaðinn gefins og selur hann síðan og fjármagnar þannig ýmiskonar hjálparstarf félagsins.

Telst þetta varða við 1. mgr. 244. gr. almennra hegningarlaga nr. 19, 1940.

Þess er krafist að ákærðu verði dæmdar til refsingar og til greiðslu alls sakarkostnaðar.“

Lögreglustjóri höfðaði með ákæru, útgefinni 7. nóvember 2016 mál á hendur ákærðu X, sbr. mál nr. S-250/2016. Ákærða tók til varna og var henni í framhaldi af því skipaður verjandi, A-kk-nf M-kk-nf M-kk-nf hdl. Í þinghaldi þann 20. janúar 2017 féll sækjandi alfarið frá sakargiftum í nefndu máli.

Skipaður verjandi ákærðu X krefst vægustu refsingar henni til handa sem lög leyfa, en jafnframt að allur málskostnaður, þar með talin málsvarnarlaun hans, falli á ríkissjóð.

Ákærða Z, krefst vægustu refsingar sem lög leyfa.

I.

Ákærðu mættu fyrir dóminn og játuðu báðar brot sín skýlaust og var farið með málið sem játningarmál, sbr. 1. mgr. 164. gr. laga nr. 88, 2008, að kröfu sækjanda.

Með játningu ákærðu, sem ekki er ástæða til að efa að sé sannleikanum samkvæm, sem og gögnum málsins, þ. á m. myndum úr eftirlitsmyndavél við hús Hertex, þykir brot ákærðu nægilega sannað, og er það rétt heimfært til lagaákvæða í ákæru.

II.

Ákærðu hafa ekki áður gerst brotlegar við refsilög. Þá játuðu þær báðar brot sín skýlaust fyrir dómi, lýstu iðrun, og hafa skilað hinum stolnu munum. Einnig skal litið til þess að andlag brotsins var ekki vel tilgreint í ákæru og hefur ekkert komið fram um verðmæti hinna stolnu muna. Með hliðsjón af framansögðu verður með heimild í a. lið 1. mgr. 56. gr. laga nr. 19, 1940 ákvörðun um refsingu frestað og skal hún niður falla að einu ári liðnu haldi ákærðu, hvor um sig, almennt skilorð 57. gr. almennra hegningarlaga, sbr. 4. gr. laga nr. 22, 1955.

Allur málskostnaður, þar með talin málsvarnarlaun skipaðs verjanda X, sem ákveðin eru 210.800 krónur, að meðtöldum virðisaukaskatti, skal falla á ríkissjóð.

Ó-kk-nf Ó-kk-nf héraðsdómari kveður upp dóm þennan.

DÓMSORÐ:

Frestað er ákvörðun um refsingu ákærðu, X og Z, og skal hún niður falla að liðnu einu ári frá uppkvaðningu dóms þessa að telja, haldi þær hvor um sig almennt skilorð 57. gr. almennra hegningarlaga nr. 19, 1940.

Málskostnaður, og þar með talin málsvarnarlaun skipaðs verjanda X, A-kk-ef M-kk-ef M-kk-ef hdl., 210.800 krónur, greiðist úr ríkissjóði.
S-278/2016

Mál þetta, sem var dómtekið í dag, höfðaði lögreglustjórinn á Norðurlandi eystra hér fyrir dómi þann 20. desember 2016 með ákæru á hendur T-kk-þgf H-kk-þgf J-kk-þgf, kt. 210878-5059, Brekkugötu 7a, Akureyri,

„fyrir umferðarlagabrot, með því að hafa, að kvöldi laugardagsins 19. nóvember 2016, ekið bifreiðinni PI-541, undir áhrifum fíkniefna (í blóðsýni mældist amfetamín 55 ng/ml og tetrahýdrókannabínól 26 ng/ml) og sviptur ökurétti, austur Strandgötu á Akureyri, þar sem lögregla stöðvaði akstur hans.

Teljast brot þessi varða við 1. mgr., sbr. 2. mgr. 45. gr. a, 1. mgr. 48. gr., sbr. 1. mgr. 100. gr. umferðarlaga nr. 50/1987, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ákærði sæti sviptingu ökuréttar samkvæmt 101. og 102. gr. nefndra umferðarlaga.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærða fjarverandi, enda varðar meint brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til laga.

Ákærði á langan sakaferil að baki. Hann hefur oftsinnis verið dæmdur fyrir samskonar brot og hann er hér sakfelldur fyrir, síðast 22. september 2016 er hann var dæmdur til að sæta sex mánaða fangelsi og ævilöng svipting ökuréttar áréttuð, fyrir brot gegn 1. mgr., sbr. 2. mgr. 45. gr. a umferðarlaga. Refsing hans nú ákveðst fangelsi í sex mánuði og áréttað er að hann er sviptur ökurétti ævilangt.

Dæma ber ákærða til að greiða allan kostnað sakarinnar, sem samkvæmt yfirliti nemur 154.010 krónum.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, T-kk-nf H-kk-nf J-kk-nf sæti fangelsi í sex mánuði.

Áréttað er að ákærði er sviptur ökurétti ævilangt.

Ákærði greiði 154.010 krónur í sakarkostnað.
S-50/2017

Mál þetta, sem var dómtekið í dag, höfðaði lögreglustjórinn á Norðurlandi eystra hér fyrir dómi þann 15. febrúar sl. með ákæru á hendur T-kk-þgf H-kk-þgf J-kk-þgf, ..., Brekkugötu 7a, Akureyri;

„fyrir umferðarlagabrot, með því að hafa laugardaginn 21. janúar 2017, ekið bifreiðinni [...], undir áhrifum fíkniefna (í blóðsýni mældist amfetamín 430 ng/ml MDMA 170 ng/ml og tetrahýdrókannabínól 5,8 ng/ml), og sviptur ökurétti, vestur Höfðahlíð á Akureyri og um Dalsbraut þar sem lögreglan stöðvaði akstur hans.

Teljast brot þessi varða við 1. mgr., sbr. 2. mgr. 45 gr. a, 1. mgr. 48. gr., sbr. 1. mgr. 100. gr. umferðarlaga nr. 50/1987, með síðari breytingum.“

Ákærði hefur komið fyrir dóm og játað sök. Með játningu hans, sem ekki er ástæða til að efa að sé sannleikanum samkvæm, er nægilega sannað að hann hafi gerst sekur um þá háttsemi sem í ákæru er lýst og þar er rétt heimfærð til laga. Verður lagður dómur á málið án frekari sönnunarfærslu en þegar hefur farið fram, með heimild í 164. gr. laga nr. 88/2008.

Ákærði á langan sakaferil að baki. Hann hefur oftsinnis verið dæmdur fyrir samskonar brot og hann er hér sakfelldur fyrir, síðast 12. janúar sl., er hann var dæmdur til að sæta sex mánaða fangelsi og ævilöng svipting ökuréttar áréttuð, fyrir brot gegn 1. mgr., sbr. 2. mgr. 45. gr. a og 1. mgr. 48. gr. umferðarlaga. Refsing hans nú ákveðst fangelsi í sex mánuði og áréttað er að hann er sviptur ökurétti ævilangt.

Dæma ber ákærða til að greiða allan kostnað sakarinnar, 154.380 krónur samkvæmt yfirliti, þóknun skipaðs verjanda síns og ferðakostnað, allt eins og greinir í dómsorði að virðisaukaskatti meðtöldum.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, T-kk-nf H-kk-nf J-kk-nf, sæti fangelsi í sex mánuði.

Áréttað er að ákærði er sviptur ökurétti ævilangt.

Ákærði greiði 323.125 krónur í sakarkostnað, þ.m.t. þóknun skipaðs verjanda síns, S-kk-ef A-kk-ef S-kk-ef hæstaréttarlögmanns, 137.020 krónur og ferðakostnað hans, 31.725 krónur.
S-52/2017

Mál þetta, sem var dómtekið í dag, höfðaði lögreglustjórinn á Norðurlandi eystra hér fyrir dómi 13. febrúar 2017 með ákæru á hendur P-kk-þgf S-kk-þgf G-kk-þgf, kt. ..., með óþekktan dvalarstað á Akureyri,

,,fyrir umferðarlagabrot, með því að hafa aðfaranótt mánudagsins 28. nóvember 2016, ekið bifreiðinni [...], sviptur ökurétti og undir áhrifum áfengis (alkóhólmagn í blóði reyndist 1,91‰) og undir áhrifum fíkniefna (amfetamín og tetrahýdrókannabínól mældust í þvagi), frá býlinu Glerá við Hlíðarfjallsveg á Akureyri austur Hlíðarfjallsveg, þar sem lögreglan stöðvaði akstur hans.

Telst þetta varða við 1. mgr., sbr. 2. mgr. 45. gr., 1. mgr., sbr. 2 mgr. 45 gr. a og 1. mgr. 48. gr., sbr. 1. mgr. 100. gr. umferðarlaga nr. 50, 1987, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar, samkvæmt 101. gr. og 102. gr. nefndra umferðarlaga.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga að leggja dóm á málið að ákærða fjarverandi, enda varðar meint brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til laga.

Sakaferill ákærða er langur. Hér hefur áhrif að hann var þann 5. október 2015 dæmdur í 30 daga fangelsi fyrir brot gegn 2. mgr. 37. gr., 1. mgr., sbr. 2. mgr. 45. gr. og 1. mgr., sbr. 3. mgr. 45. gr., sbr. 1. mgr. 100. gr. umferðarlaga og sviptur ökurétti ævilangt. Verður hann nú dæmdur í 60 daga fangelsi og sviptingin áréttuð. Þá verður hann dæmdur til greiðslu sakarkostnaðar sem samkvæmt yfirliti er 165.508 krónur.

Dóm þennan kveður upp E-kk-nf S-kk-nf héraðsdómari.

D Ó M S O R Ð

Ákærði, P-kk-nf S-kk-nf G-kk-nf, sæti fangelsi í tvo mánuði.

Áréttað er að ákærði er sviptur ökurétti ævilangt.

Ákærði greiði 165.508 krónur í sakarkostnað.